Satul meu

de Marin Andrușca

Satul meu cu nume sfânt

Îmi ești crez și legământ,

Îmi ești lacrimă senină,

Zi de mai cu soare plină.

Îți privesc cu admirare

Viile întinse-n zare,

Lanurile pârguite,

Câmpurile înverzite.

Bolta-naltă și senină,

Pajiștea de floare plină

Și sunt mândru că te am

Cu gospodari din neam în neam.

Satul meu – gură de rai,

Nesfârșit picior de plai,

Tu ești cuib nestins de dor,

Iar eu sunt al tău fecior.

Unde nu m-or duce pașii,

Unde nu voi poposi,

Ca o pasăre-nsetată

Tot la tine voi veni.

Voi cădea la pragul casei

Și voi plânge fericit,

Multe sate sunt pe lume,

Dar tu ești cel mai iubit.

Satul meu, gură de rai,

Însorită zi de mai,

Ești o zână din povești –

Satul meu, drag Olănești!